**НАРОДНО ЧИТАЛИЩЕ „ПРОСВЕТА-РАЗПОПОВЦИ-1881“ гр.Елена**

*5070 гр. Елена, ул.“Разпоповци“ № 38*

**П Р Е Д Л О Ж Е Н И Е**

***от ИВАН ДИМИТРОВ МИНЧЕВ***

*Председател на НЧ“Просвета-Разпоповци-1881“гр.Елена*

**ОТНОСНО: Предложение за дейността на Народно читалище „Просвета Разпоповци 1881“ гр. Елена през 2022 година**

Читалищата са културно-просветни сдружения със специфична функция за съхранение и развитие на традиционните ценности на нацията, както и социални и информационни центрове за разпространение на знания, култура и духовност. Те носят в себе си нематериалното културно наследство, традициите, образование, възпитание и благотворителност, които са в основата на тяхната дейност в полза на обществото. Организират и участват в инициативи като: тържества, концерти, събори, фестивали и други на местно, регионално или национално ниво.

Настоящата програма за развитие на читалищната дейност на НЧ „Просвета- Разпоповци-1881“ за 2022 година е разработена в изпълнение на чл. 26а, ал. 2 от Закона за народните читалища.

Програмата ще подпомогне годишното планиране и финансиране на читалищните дейности и ще допринесе за по-голяма прозрачност на изпълняваните дейности.

**АНАЛИЗ**

● **СИЛНИ СТРАНИ**

- Добра материална база;

- Създадени са условия за развитие и изява на творческите способности на младото поколение, като се включват децата в различни занимания по интереси;

- Сътрудничество с общинска администрация, читалищата и пенсионерските клубове на територията на общината;

- Нарастване броя на доброволческите акции, активно участващи в читалищните дейности;

- Наличие на Библиотека в читалището;

● **СЛАБИ СТРАНИ**

**-** В по-голямата си част обаче сградният фонд е остарял и се нуждае от инвестиции за отстраняване на възникнали във времето проблеми, прилагане на мерки за енергийна ефективност и модернизиране. От осъвременяване се нуждае и техническата база на читалището;

.- Ограничени сценични костюми и реквизит;

- Малък брой щатен персонал обезпечаващ читалищната дейност;

- Недостатъчни умения за разработване на проекти (липса на кадрови ресурс).

**● ЗАКОНОВА БАЗА**

Читалището ползва публична общинска собственост, като за дейността си се ръководи от Закона за народните читалища и Устава на читалището.

**● МИСИЯ**

Мисията на НЧ „Просвета- Разпоповци-1881“ е ориентирана към съхраняване и развитие на българските традиции, разширяване на съдържателния и социален обхват на читалищната дейност за привличане на по-широк кръг от населението и в същото време да се утвърди като съвременен културен център.

**● ЦЕННОСТИ**

Включването на децата в читалищната дейност създава условия за откриване, развитие и изява на творческите им способности.

Изпълненията на любителския състав имат за цел да приобщят децата към чудния свят на музикалното и танцовото изкуство, фолклора и традициите.

Възпитаване на любов към книгата.

Създаване на благоприятна среда за всички възрастови групи, ползващи услугите на Народно читалище „Просвета- Разпоповци-1881“ гр. Елена.

**● ФИНАНСИРАНЕ**

Обезпечаването на дейностите през 2022 г. ще се осъществява чрез финансиране от:

- годишна държавна субсидия по изготвен държавен стандарт за  бройки субсидирана численост.

- Община Елена и други проекти и програми;

- Други източници (членски внос, дарения).

С решение на Общински съвет Читалищата могат да се финансират допълнително над определената субсидия със средства от собствените приходи на Общината.

***БИБЛИОТЕЧНА ДЕЙНОСТ:***

Читалищната библиотека е обществена, изградена на принципите на близост, достъпност до многобройни и разнообразни сфери на знание, информация, идеи и мнения, удовлетворяват потребностите на отделната личност и създават възможности за нейното развитие. Тя функционира към Народното читалище.

**Основни задачи:**

* Постоянно обогатяване на библиотечната колекция с книги;
* Насърчаване интереса за четене и разпространение на културни ценности.Специално внимание към децата чрез инициативи за четене;
* Разкриване богатството на книжния фонд на библиотеката чрез оформяне на тематични витрини по повод бележити дати, кръгли годишнини на творци и известни личности;
* Да поддържа активно партньорство с общинската администрация, както и с културните институции и бизнеса за взаимна полза.

***ЛЮБИТЕЛСКО - ХУДОЖЕСТВЕНО ТВОРЧЕСТВО:***

***Действащите състави към НЧ „Просвета Разпоповци 1881“ гр. Елена са:***

*Театрален състав с режисьор г-н Милен Иванов;*

*Танцов фолклорен клуб „Еленика“ с ръководител г-н Йордан Минче;,*

*Детско театрално студио с ръководител г-жа Люба Салимова;*

*Детско студио за рисуване с ръководител г-н Фикрат Салимов,* чрез които Читалището развива художествено-творческа дейност.

През последните години към читалището функционират и летни занимания.

Епидемията от COVID-19 е сериозен проблем за културните институции. Пандемията от COVID-19 е навсякъде. Това се отразява на всичко в живота. Но ние ще продължим да планираме, с очакване скоро, както са казали древните: „и това ще мине“.

**Основни задачи:**

* Участие в културните събития на общината;
* Мероприятия организирани от община Елена съобразно културния календар, приет с Решение на Общински съвет – Елена;
* Честване на празници, събори и годишнини. Провеждане на дейности свързани със съхранението и популяризирането на местни традиции и обичаи:
* Участие в събора на Народните читалища от община Елена;
* Гостуване със свои постановки и програми в някои селища на общината и извън нея;
* Ивановден 07.01.2021 г. /Свети Йоан Кръстител/;
* Бабин ден 21.01.2021 г. – български народен обичай и увеселение /Ден на родилната помощ/;
* Трифон Зарезан 14.02.2021 г. Ден на виното и веселието;
* 1 март Ден на самодееца;
* „Първа пролет“ – излет сред природата, игри на открито;
* 27 март Международен ден на театъра;
* м.май Изложба на стари и редки книги от библиотеката на читалището;
* 22 юни Ден на българския фолклор
* 1 юли Изложба живопис на проф.Иван Петров от частни колекции;
* м.август Изложба българска фотография от края на ХІХ- и началото на ХХ век;
* Провеждане на Традиционната августовска вечер;
* 1-5 септември Пленер на художници;
* м. октомври Изложба „Сто гледки към град Елена“ на Фикрат Салимов;
* 8-9 октомври – прожекция на филм с участието на великия Георги Георгиев – Гец, роден в Разпоповци на 4 октомври 1926 година;
* Коледна вечер в читалището на Разпоповци, с подарък, песен, танц, баница, усмивка.
* Участие на Театралния състав и ТФК“Еленика“ в някои от националните фестивали:

*С надежда, че скоро ще се отворят залите и всички ще могат да танцуват и творят, както обикновено. Вярваме, че заедно ще минем и през това.*

*Поради утежнената обстановка покрай COVID19, се прокрадват опасения, че провеждането на някои Национални фестивали може да не се състои, както се случи през миналата година.*

* Участие в Международен фестивал на любителските комедийни театри „Велко Кънев“ Тополовград *(при одобрение*);
* Национален фестивал на любителските театри с международно участие в гр. Каварна (*при одобрение*);
* Фестивал на любителските театри на името на „Кръстьо Пишурка“ гр. Лом, м.септември;
* Национален фестивал на школи и клубове за любители изучаващи български народни танци „Русчуклийска слеща“ гр. Русе, м.март;
* Национален фолклорен фестивал за любителски фолклорни клубове „Болярско надиграване“ гр. Велико Търново, м.април;
* Фестивал „Хоро край поморийския бряг“ гр. Поморие“, м.юни;
* Национален фестивал за любителски клубове „Джумалийско надиграване“ гр. Търговище, м. октомври.
* Стимулиране интереса и любовта на младите хора към богатото наследство на нашия край, осигуряване на приемственост:
* Седмица на детската книга и изкуствата за деца – месец април;
* 1 юни Ден на детето - да танцуваме и играем игрите на баба и дядо;
* 10 септември Изложба на детски творби от Детско арт студио;
* Събота в Разпоповци: изкуство, спорт и колективно творчество.
* Читалищното настоятелство съобразно Закона за народните читалища и Устава да свика Общо отчетно събрание до 30 март за отчитане дейността на читалището през 2021 г.
* 25 април - Продължаване на чудесната инициатива за провеждане на Фестивал „Творческа пролет в Разпоповци“ – празник на творчеството и приятелството.

**●ЗАКЛЮЧИТЕЛНА ЧАСТ**

Изпълнението на програмата ще даде възможност за реализация на набелязаните цели, задачи и основни дейности – опазване и съхраняване на културното наследство, развитие на любителското художествено творчество, с цел обогатяване на културния живот в Общината и надежда за по-добро бъдеще. Надяваме се да успеем да запазим това което сме създали до тук и в едини по-хубави времена да продължим да го развиваме!

**ИВАН МИНЧЕВ**

*Председател на*

*НЧ“Просвета-Разпоповци-1881“гр.Елена*